**განცხადება**

**სამშენებლო სამუშაოების შესყიდვაზე**

 შპს “მექანიზატორი” (ს/კ206348736) აცხადებს შესყიდვას სამშენებლო სამუშაოებზე და იწვევს დაინტერესებულ პირებს შესყიდვის პროცესში მონაწილეობის მისაღებად:

1. შესყიდვის ობიექტი – აჭარაში, ჩაქვში სერვის ცენტრის (საკადასტრო # 05.33.22.072) სამშენებლო სამუშაოები;

2. სამუშაოს დაწყების ვადა განისაზღვრება ხელშეკრულების გაფორმებიდან არაუმეტეს 10 (ათი) კალენდარულ დღეში, ხოლო დასრულების საბოლოო ვადად განისაზღვროს არაუგვიანეს 2015 წლის 15 აპრილი;

3. შესყიდვაში მონაწილეობის მსურველებს შესასრულებული სამუშაოების ჩამონათვალი (აღწერილობა და ტექნიკური დოკუმენტაცია) შეუძლიათ იხილონ 2014 წლის 19 ნოემბრიდან შემდეგ ელექტრონულ ვებ-გვერდებზე: [www.mechanization.ge](http://www.mechanization.ge); [www.spa.ge](http://www.spa.ge); [www.jobs.ge](http://www.jobs.ge);

4. შესყიდვის წინადადების ღირებულება წარმოდგენილი უნდა იქნეს ლარში და უნდა მოიცავდეს სამუშაოს შესრულებისათვის საჭირო ყველა ხარჯს, მათ შორის საქართველოს კანონმდებლობით გათვალისწინებულ ყველა გადასახადს, ასევე, სასამართლო ექსპერტიზის ეროვნული ბიუროს მიერ სამუშაოების წარმოებაზე გაცემული დასკვნების ღირებულებას და დაგროვილ კომუნალურ გადასახადებს;

5. პრეტენდენტებმა შესყიდვის შესახებ წინადადება და საკვალიფიკაციო მონაცემების დამადასტურებელი დოკუმენტები (ინფორმაცია) უნდა წარმოადგინონ სკანირებული სახით (PDF ან JPEG ფორმატში; ხარჯთაღრიცხვა ასევე წარმოდგენილი უნდა იყოს Excel-ის ფორმატში), ქართულ ენაზე შემდეგ ელექტრონულ მისამართზე: procurement2014@meqanizatori.com 2014 წლის 30 ნოემბრის 23:00 საათამდე;

6. მე-5 პუნქტში აღნიშნული ვადის დარღვევით წარმოდგენილი წინადადები არ განიხილება;

**საკვალიფიკაციო მონაცემები:**

პრეტენდენტის (იურიდიული პირი და ინდივიდუალური მეწარმე) საკვალიფიკაციო მონაცემები უნდა აკმაყოფილებდეს შემდეგ მოთხოვნებს:

ა) ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან, რომელიც ადასტურებს, რომ პრეტენდენტის ქონებაზე არ არის რეგისტრირებული ყადაღა/აკრძალვა, საგადასახადო გირვანობა/იპოთეკა და არა არის რეგისტრირებული მოვალეთა რეესტრში;

ბ) ცნობა საგადასახდო ორგანოდან ბიუჯეტის წინაშე დავალიანების არარსებობის შესახებ;

ც) ცნობა სასამართლოდან, რომ მის მიმართ არ მიმდინარეობს გადახდისუუნარობის საქმის წარმოება;

დ) ცნობა საჯარო რეესტრის ეროვნული სააგენტოდან, რომ არ ხორციელდება იურიდიული პირის რეორგანიზაცია ან ლიკვიდაცია;

**დამატებითი საკვალიფიკაციო მოთხოვნები:**

პრეტენდენტის წინადადება უნდა შეიცავდეს შემდეგ დამატებით დოკუმენტებსა და ინფორმაციას:

ა) შესყიდვის წინადადების შევსებული ფორმა (დანართის შესაბამისად);

ბ) ხარჯთაღრიცხვის შევსებული ფორმა დანართის შესაბამისად (ხარჯთაღრიცხვაში ფასები მითითებული უნდა იყოს მეასედამდე დამრგვალებით)

გ) 2011 წლიდან დღემდე არანაკლებ 1 500 000 (ერთი მილიონ ხუთასიათასი) ლარის ღირებულების (ერთი პროექტის ღირებულება) საქართველოში მსგავსი სამშენებლო სამუშაოების ჩატარების შესახებ (შესრულებულ სამშენებლო სამუშაოზე მიღება-ჩაბარების აქტის ასლი);

დ) 2011 წლიდან დღემდე საქართველოში 4 (ოთხი) მილიონი ლარის ღირებულების შესრულებული სამშენებლო სამუშაოების შესახებ (ინფორმაცია უნდა მოიცავდეს სამშენებლო სამუშაოს შემსყიდველი ორგანიზაციის დასახელებას, ხელშეკრულების დადებისა და დასრულების თარიღს, საბოლოო მიღება-ჩაბარების თარიღს, შესრულებული სამშენებლო სამუშაოს დასახელებას); 4 (ოთხი) მილიონი ლარი წარმოადგენს სამშენებლო სამუშაოების ჯამურ ღირებულებას;

ე) სამუშაოთა შესრულების გეგმა გრაფიკი;

ვ) სულ მცირე 3 (სამი) შემსყიდველი ორგანიზაციის სარეკომენდაციო წერილი, მათ შორის გ) ქვეპუნქტის თანახმად შესრულებული სამუშაოს შემსყიდველის მიერ გაცემული სარეკომენდაციო წერილი;

1. შესყიდვაში გამოყენებული იქნება შესყიდვის წინადადების უზრუნველყოფის მექანიზმი (საბანკო გარანტია, პრეტენდენტის მიერ წარმოდგენილი შესყიდვის წინადადების ღირებულების 1%-ზე, რომელიც წარმოდგენილი უნდა იყოს შესყიდვის წინადადებასთან ერთად დასკანერებული სახით, ხოლო შემსყიდველის მოთხოვნის შემთხვევაში, წარმოადგინოს დედანი), აღნიშნული გარანტიის თანხა შესყიდვაში მონაწილე პირს არ დაუბრუნებდა, თუ მის მიერ წარმოდგენილი იქნა ყალბი დოკუმენტაცია ან გამარჯვებულად გამოვლენის შემდგომ, უარი თქვა ხელშეკრულების გაფორმებაზე.

2. შესყიდვაში გამოყენებული იქნება ხელშეკრულების შესრულების უზრუნველყოფის მექანიზმი (საბანკო გარანტია, ხელშეკრულების ჯამური ღირებულების 5%-ზე, რომელსაც წარმოადგენს გამარჯვებული პირი ხელშეკრულების გაფორმებისას);

3. მიმწოდებლის მიერ შესრულებულ სამუშაოში გამოვლენილი რაიმე ნაკლის (მათ შორის ფარული) აღმოფხვრის უზრუნველყოფის მიზნით, გამოიყენება საბანრკო გარანტია საერთო სახელშეკრულებო ღირებულების 2,5%-ის ოდენობით, რომლის მოქმედების ვადა უნდა იყოს ერთი წელი შესრულებულ სამუშაოზე საბოლოო მიღება-ჩაბარების აქტის შედგენიდან. მიმწოდებელი ვალდებულია შესრულებული სამუშაოების საბოლოო მიღება-ჩაბარების აქტის გაფორმების თარიღისათვის წარმოუდგინოს შემსყიდველს აღნიშნული საბანკო გარანტია;

4. პრეტენდენტმა უნდა წარმოადგინოს ერთი შესყიდვის წინადადება;

5. შესყიდვის შედეგად გამოვლინდება ერთი გამარჯვებული (რომელიც დააკმაყოფილებს საკვალიფიკაციო მოთხოვნებს) შემოთავაზებული ფასებიდან უმცირესის მიხედვით;

6. თუ წინადადებაში დაფიქსირებულ თანხასა და ხარჯთაღრიცხვას შორის არის სხვაობა, წინადადება არ განიხილება;

7. ყველა წარმოსადგენი დოკუმენტაცია უნდა იყოს ხელმოწერილი;

8. თუ პრეტენდენტის მიერ წარმოდგენილი საკვალიფიკაციო მონაცემები ყალბი აღმოჩნდება შესყიდვის კომისია მოახდენს ამ პირის დისკვალიფიკაციას ხელშეკრულების დადებამდე, ხოლო ხელშეკრულების დადების შემდგომ, მასთან ხელშეკრულება გაწყდება;

9. თუ პრეტენდენტი ვერ დააკმაყოფილებს საკვალიფიკაციო მოთხოვნებს ან პრეტენდენტი სახელმწიფო შესყიდვების ერთიანი ელექტრონული სისტემის შავ სიაშია, შესყიდვის კომისია მოახდენს ამ პირის დისკვალიფიკაციას;

10. თუ პრეტენდენტის მიერ წარმოდგენილი შესყიდვის წინადადების ღირებულება აღემატება შემსყიდველის მიერ შესასყიდი სამშენებლო სამუშაოების დადგენილ სავარაუდო ღირებულებას, ავტომატურად მოხდება პრეტენდენტის დისკვალიფიკაცია;

11. გამარჯვებული პრეტენდენტის დისკვალიფიკაციის ან მის მიერ ხელშეკრულების დადებაზე უარის თქმის შემთხვევაში, შემსყიდველს უფლება აქვს განიხილოს საუკეთესო ფასის მქონე მომდევნო პრეტენდენტის შესყიდვის წინადადება;

1. **ტექნიკური დავალება**

1.1. შესყიდვის ობიექტის აღწერილობა

1.1.1. შესყიდვის ობიექტია შპს “მექანიზატორი”-ს ჩაქვის სერვის ცენტრის სამშენებლო სამუშაოები;

1.1.2. სამუშაოები უნდა განხორციელდეს აჭარაში, ჩაქვში (საკადასტრო კოდი: 05.33.22.072)

**1.2. შესყიდვის წინადადების ფასი და ანგარიშსწორების პირობები**

1.2.1. შესყიდვის წინადადების ღირებულება წარმოდგენილი უნდა იქნეს ლარში და უნდა მოიცავდეს სამუშაოს შესრულებისათვის საჭირო ყველა ხარჯს, მათ შორის საქართველოს კანონმდებლობით გათვალისწინებულ ყველა შესაბამის გადასახადს, ასევე, სასამართლო ექსპერტიზის ეროვნული ბიუროს მიერ სამუშაოების წარმოებაზე გამოცემული დასკვნების ღირებულებას და დაგროვილ კომუნალურ გადასახადებს.

1.2.2. ხარჯები, რომლებიც შესყიდვის წინადადების ფასში არ იქნება გათვალისწინებული, არ დაექვემდებარება ანაზღაურებას;

1.2.3. ხელშეკრულების ღირებულების 30%-ის გადახდა შესაძლებელია ავანსის სახით, მიმწოდებლის მიერ შემსყიდველისათვის ავანსად მოთხოვნილი თანხის ოდენობის უპირობო და გამოუთხოვადი საბანკო გარანტიის წარდგენიდან 5 (ხუთი) საბანკო დღის განმავლობაში; ამასთან, წარმოდგენილი საბანკო გარანტიის მოქმედების ვადა 30 კალენდარული დღით უნდა აღემატებოდეს მიმწოდებლის მიერ წინამდებარე ხელშეკრულებით ნაკისრი ვალდებულებების სრულად შესრულებისათვის ამ ხელშეკრულებით დადგენილ ვადას;

1.2.4. ანგარიშსწორება განხორციელდება ეტაპობრივად, ფაქტიურად შესრულებული სამუშაოების მოცულობის მიხედვით, სამშენებლო სამუშაოებზე ზედამხედველი პირის დასკვნის საფუძველზე მხარეთა შორის სათანადო მიღება-ჩაბარების აქტის გაფორმებიდან 10 (ათი) კალენდარული დღის ვადაში;

1.2.5 მიმწოდებელთან საბოლოო ანგარიშწორება მოხდება შესრულებულ სამუშაოზე სსიპ ლევან სამხარაულის სახელობის სასამართლო ექსპერტიზის ეროვნული ბიუროს დასკვნის წარმოდგენიდან არაუგვიანეს 30 (ოცდაათი) კალენდარული დღის ვადაში.

**1.3. შესყიდვის ობიექტის ტექნიკური მახასიათებლები**

1.3.1. მუშაობის პროცესში მიმწოდებელი ვალდებულია სამუშაოები შეასრულოს მოქმედი სამშენებლო ნორმებითა და წესებით;

1.3.2. სამუშაოების წარმოება უნდა განხორციელდეს საქართველოს მთავრობის 2007 წლის 28 მარტის #62 დადგენილების – “მშენებლობის უსაფრთხოების წესები”-ს სრული დაცვით;

1.3.3. სამუშაოების დასრულების შემდეგ მიმწოდებელი ვალდებულია თავისი ძალებით და სახსრებით 10 (ათი) კალენდარული დღის განმავლობაში გაათავისუფლოს სამუშაო ადგილი ნარჩენებისგან, მოწყობილობა-დანადგარებისგან, დროებითი ნაგებობებისაგან და ა.შ;

* 1. **სამუშაოს მიღება-ჩაბარების წესი**
		1. სამშენებლო სამუშაოს მიღება განხორციელდება ეტაპობრივად, შესაბამისი მიღება-ჩაბარების აქტის გაფორმებით, რომელსაც უნდა დაერთოს შესრულებული სამუშაოების აქტები (ფორმა #2);
		2. მიღება-ჩაბარების აქტის გაფორმება ხდებს ზედამხედველი პირის დასკვნის საფუძველზე;
		3. შესყიდვის ობიექტის საბოლოო მიღება და საბოლოო მიღება-ჩაბარების აქტის გაფორმება მოხდება სსიპ ლევან სამხარაულის სახელობის სასამართლო ექსპერტიზის ეროვნული ბიუროს დასკვნის საფუძველზე;
		4. სამხარაულის ექსპერტიზის ხარჯებს გაიღებს მიმწოდებელი;

**1.5. სამუშაოს შესრულების ვადები და პირობები**

1.5.1. პრეტენდენტმა უნდა დაიცვას მის მიერ წარმოდგენილი სამუშაოების შესრულების გეგმა-გრაფიკით განსაზღვრული ვადები. აღნიშნული გეგმა-გრაფიკის ისეთი დარღვევის/ვადაგადაცილების შემთხვევაში, რომელიც აშკარას ხდის ხელშეკრულებით ნაკისრი ვალდებულების დროულად შესრულების შეუძლებლობას, შემსყიდველს უფლება აქვს შეწყვიტოს ხელშეკრულება ნაკისრი ვალდებულებების შეუსრულებლობის მოტივით;

1.5.2. სამშენებლო სამუშაოების შესყიდვით გათვალისწინებული სამუშაო უნდა დასრულდეს არაუგვიანეს 2015 წლის 15 აპრილისა, რა ვადაშიც იგულისხმება სამუშაოს საბოლოო ჩაბარების თაობაზე სსიპ სამხარაულის სასამართლო ექსპერტიზის ეროვნული ბიუროს საექსპერტო დასკვნის შედგენის დრო.

* 1. **სამუშაოების საგარანტიო ვადა და პირობები**
		1. მიმწოდებელი ვალდებულია შესრულებული სამუშაოების საბოლოო მიღება-ჩაბარების აქტის გაფორმების თარიღისთვის წარმოუდგინოს შემსყიდველს საბანკო გარანტია საერთო სახელშეკრულებო ღირებულების 5%-ის ოდენობით, რომლის მოქმედების ვადა უნდა იყოს ერთი წელი შესრულებულ სამუშაოზე საბოლოო მიღება-ჩაბარების აქტის შედგენიდან. აღნიშნული გარანტია გამოიყენება შესრულებულ სამუშაოში გამოვლენილი ნაკლის/დეფექტის (მათ შორის ფარული) აღმოფხვრის უზრუნველყოფის მიზნით.
		2. შესრულებული სამუშაოს საგარანტიო ვადა განისაზღვრება საბოლოო მიღება-ჩაბარების აქტის გაფორმებიდან 1 (ერთი) წლის ვადით;

**1.7. ხელშეკრულების უზრუნველყოფის გარანტია**

1.7.1. ხელშეკრულების გაფორმებისას მიმწოდებელმა უნდა წარმოადგინოს ხელშეკრულების შესრულების უზრუნველყოფის საბანკო გარანტია ხელშეკრულების ჯამური ღირებულების 5%-ის ოდენობით, რომლის მოქმედების ვადა 30 კალენდარული დღით უნდა აღემატებოდეს წინამდებარე ხელშეკრულების მოქმედების ვადას;

**1.8. დამატებითი მოთხოვნები**

1.8.1. პრეტენდენტს უფლება აქვს წარმოადგინოს მხოლოდ ერთი წინადადება;

1.8.2. შესყიდვის წინადადება, აგრეთვე შემსყიდველსა და პრეტენდენტს შორის გაცვლილი მთელი კორესპონდენცია და დოკუმენტაცია წარმოდგენილ უნდა იქნეს ქართულ ენაზე;

1.8.3. სამშენებლო სამუშაოების შესყიდვის განცხადება, დოკუმენტაცია და პრეტენდენტის მიერ წარმოდგენილი შესყიდვის წინადადება თანხმლებ დოკუმენტებთან ერთად, წარმოადგენს ხელშეკრულების განუყოფელ ნაწილს;

*(ხელშეკრულების პროექტი)*

**ხელშეკრულება სამშენებლო სამუშაოების შესყიდვის**

 **შესახებ #**

 **ქ.თბილისი --- დეკემბერი, 2014 წელი**

**შპს “მექანიზატორი”** წარმოდგენილი მისი გენერალური დირექტორის ზვიად ჩხაიძის სახით (შემდგომში „შემსყიდველი“), ერთის მხრივ და **------------** წარმოდგენილი ---------------------------- სახით (შემდგომში „მიმწოდებელი“), მეორეს მხრივ, რომლის წინადადებამ გაიმარჯვა შპს ,,მექანიზატორის“ მიერ გამოცხადებულ შესყიდვაში, საქართველოს მოქმედი კანონმდებლობის შესაბამისად ვდებთ წინამდებარე ხელშეკრულებას შემდეგზე:

1. **ხელშეკრულების საგანი**

1.1 ხელშეკრულების საგანია აჭარაში, ჩაქვში (საკადასტრო კოდი: 05.33.22.072) შპს „მექანიზატორის“ სერვის-ცენტრის სამშენებლო სამუშაოების შესყიდვა შესყიდვის ტექნიკური დოკუმენტაციის, გამარჯვებული წინადადების (თან ერთვის ხელშეკრულებას) და წინამდებარე ხელშეკრულებით დადგენილი პირობებით;

1.2 მიმწოდებელი ვალდებულია უზრუნველყოს წინამდებარე ხელშეკრულებით გათვალისწინებული სამუშაოების დასრულება არაუგვიანეს 2015 წლის 15 აპრილამდე.

**2. სამუშაოს ღირებულება და ანგარიშსწორების პირობები**

2.1. ხელშეკრულების ღირებულება შეადგენს ----- ლარს საქართველოს კანონმდებლობით გათვალისწინებული გადასახადების ჩათვლით;

2.3 ანგარიშწორება მოხდება ლარში;

2.4 გადახდის ფორმა - უნაღდო;

2.5. ანგარიშსწორება მიმწოდებელთან იწარმოებს შემდეგი გრაფიკის მიხედვით:

ა) ხელშეკრულების ღირებულების 30%-ის გადახდა შესაძლებელია ავანსის სახით, მიმწოდებლის მიერ შემსყიდველისათვის ავანსად მოთხოვნილი თანხის ოდენობის უპირობო და გამოუთხოვადი საბანკო გარანტიისა წარდგენიდან ხუთი (5) საბანკო დღის განმავლობაში; ამასთან, წარმოდგენილი საბანკო გარანტიის მოქმედების ვადა 30 კალენდარული დღით უნდა აღემატებოდეს მიმწოდებლის მიერ წინამდებარე ხელშეკრულებით ნაკისრი ვალდებულებების სრულად შესრულებისთვის ამ ხელშეკრულებით დადგენილ ვადას;

ბ) ხელშეკრულების ღირებულების გადახდა განხორციელდება ეტაპობრივად, ფაქტიურად შესრულებული სამუშაოების მოცულობის მიხედვით, სამშენებლო სამუშაოებზე ზედამხედველი პირის დასკვნის საფუძველზე მხარეთა შორის სათანადო მიღება-ჩაბარების აქტის გაფორმებიდან 10 (ათი) კალენდარული დღის ვადაში;

გ) მიმწოდებელთან საბოლოო ანგარიშწორება მოხდება შესრულებულ სამუშაოზე სსიპ ლევან სამხარაულის სახელობის სასამართლო ექსპერტიზის ეროვნული ბიუროს დასკვნის წარმოდგენიდან არაუგვიანეს 30 (ოცდაათი) კალენდარული დღის ვადაში.

**3. სამშენებლო სამუშაოების შესრულების კონტროლი**

3.1 სამშენებლო სამუშაოების შემოწმების მიზანია მისი შესაბამისობის დადგენა ხელშეკრულებით გათვალისწინებულ პირობებთან და შემსყიდველის მოთხოვნებთან;

3.2 სამშენებლო სამუშაოების შესრულების კონტროლის მიზნით შემსყიდველი შესაბამის უფლება-მოვალეობებს გადასცემს ზედამხედველ პირს ხელშეკრულების საფუძველზე;

3.3 შემსყიდველი წერილობით აცნობებს მიმწოდებელს შერჩეული ზედამხედველი პირის შესახებ;

3.4 ზედამხედველ პირი ვალდებულია განახორციელოს ტექნიკური ზედამხედველობა, შეამოწმოს გამოყენებული მასალებისა და სამუშაოთა შესრულების ხარისხი. იმ შემთხვევაში, თუ ხარისხი არ აღმოჩნდება სამშენებლო ნორმებისა და სტანდარტების შესაბამისი, შემსყიდველი უფლებამოსილია შეაჩეროს სამუშაოთა წარმოება და აკრძალოს შეუსაბამო მასალების გამოყენება;

3.5 შემოწმების შედეგად გამოვლენილი ნებისმიერი ნაკლის/დეფექტის შესახებ შემსყიდველი დაუყოვნებლივ წერილობით აცნობებს მიმწოდებელს წუნდების მიზეზების მითითებით (ასეთის შესაძლებლობის შემთხვევაში);

3.4. გამოვლენილი დეფექტის/ნაკლის აღმოფხვრასთან და ხელახალ ინსპექტირებასთან დაკავშირებული ხარჯების ანაზღაურება ეკისრება მიმწოდებელს, საქართველოს კანონმდებლობით დადგენილი წესით;

3.5 ზედამხედველმა პირმა სამუშაოთა წარმოების ნორმების მიხედვით სისტემატურად უნდა აწარმოოს მასალებისა და შესრულებული სამუშაოს ხარისხის კონტროლი და მიღებული შეიტანოს ჟურნალში;

3.6. ზედამხედველი პირი კონკრეტული მოცულობის შესრულებულ სამუშაოზე ადგენს შესაბამის აქტებს;

**4. სამუშაოს შესრულების პირობები**

4.1 მიმწოდებელი ვალდებულია შეასრულოს წინამდებარე ხელშეკრულებით გათვალისწინებული სამუშაოები წინამდებარე ხელშეკრულებისა და მისი დანართების შესაბამისად. შესრულებული სამუშაოს ხარისხი, სტანდარტები, ტექნიკური პარამეტრები, ძირითადი მახასიათებლები უნდა შესაბამებოდეს საქართველოში არსებულ წესებსა და ნორმებს;

4.2 ამ ხელშეკრულების 4.1 პუნქტში მითითებული წესებიდან და ნორმებიდან ნებისმიერი გადახვევის შემთხვევაში, შემსყიდველი უფლებამოსილია არ მიიღოს სამუშაო და მიმწოდებლის მიმართ გამოიყენოს ამ ხელშეკრულებითა და საქართველოს კანონმდებლობით გათვალისწინებული პასუხისმგებლობის ზომები.

**5. შესყიდვის ობიექტის მიღება-ჩაბარების წესი**

5.1. სამშენებლო სამუშაოს მიღება განხორციელდება ეტაპობრივად, შესაბამისი მიღება-ჩაბარების აქტის გაფორმებით, რომელსაც უნდა დაერთოს შესრულებული სამუშაოების აქტები (ფორმა #2);

5.2. მიღება-ჩაბარების აქტის გაფორმება ხდება ზედამხედველი პირის დასკვნის საფუძველზე;

5.3. შესყიდვის ობიექტის საბოლოო მიღება და საბოლოო მიღება-ჩაბარების აქტის გაფორმება მოხდება სსიპ ლევან სამხარაულის სახელობის სასამართლო ექსპერტიზის ეროვნული ბიუროს დასკვნის საფუძველზე;

5.4. ექსპერტიზის ხარჯებს გაიღებს მიმწოდებელი;

5.5 მიმწოდებელი ვალდებულია შესრულებული სამუშაოების საბოლოო მიღება-ჩაბარების აქტის გაფორმების თარიღისთვის წარმოუდგინოს შემსყიდველს საბანკო გარანტია საერთო სახელშეკრულებო ღირებულების 5%-ის ოდენობით, რომლის მოქმედების ვადა უნდა იყოს ერთი წელი შესრულებულ სამუშაოზე საბოლოო მიღება-ჩაბარების აქტის შედგენიდან. აღნიშნული გარანტია გამოიყენება შესრულებულ სამუშაოში გამოვლენილი ნაკლის/დეფექტის (მათ შორის ფარული) აღმოფხვრის უზრუნველყოფის მიზნით.

**6. მხარეთა უფლება-მოვალეობანი**

**6.1. მიმწოდებელი ვალდებულია:**

 ა) დროულად და კეთილსინდისიერად შეასრულოს ხელშეკრულებით ნაკისრი ვალდებულებები;

 ბ) სამშენებლო ნორმებისა და წესების სრული დაცვით, საპროექტო დოკუმენტაციის შესაბამისად, უზრუნველყოს სამუშაოთა მაღალი ხარისხით შესრულება და მათი დამთავრება ხელშეკრულებით დადგენილ ვადებში;

გ) სამუშაოების შესრულების პროცესში შეტყობინების მიღებისთანავე აღმოფხვრას უხარისხოდ შესრულებული სამუშაო შემსყიდველის მხრიდან რაიმე დამატებითი დანახარჯების გაწევის გარეშე;

 დ) სამუშაოების შესასრულებლად აუცილებელი მასალები, აღჭურვილობა და მექანიზმების მოწოდება უზრუნველყოფილი უნდა იქნას მიმწოდებლის მიერ საკუთარი შესაძლებლობებით და რესურსებით და მიმწოდებლი პასუხისმგებელი უნდა იყოს აღნიშნული მასალების, აღჭურვილობის და მექანიზმების უსაფრთხოებაზე. ხსენებული მასალების დაკარგვის ან გაუმართაობის შედეგად გამოწვეული რისკი ეკისრება მიმწოდებლს.

ე) მიმწოდებელმა სამუშაოების განხორციელების განმავლობაში მათ მიღებამდე საქართველოს მოქმედი კანონმდებლობის და არსებული ნორმების შესაბამისად, უნდა მიიღოს აუცილებელი ზომები ტექნიკური უსაფრთხოების და გარემოს დაცვის უზრუნველსაყოფად.

ვ) მიმწოდებელი საქართველოში ტექნიკური უსაფრთხოების და გარემოს დაცვასთან დაკავშირებით მოქმედი კანონების და ნორმების შესაბამისად, ვალდებულია მიიღოს უსაფრთხოების აუცილებელი ზომები მშენებლობის ზონაში ხანძრის გაჩენის და აფეთქების თავიდან ასაცილებლად;

ზ) სამუშაოს შესრულების პროცესში იხელმძღვანელოს მოქმედი კანონმდებლობით, მათ შორის სამშენებლო სფეროში არებული ნორმატიული აქტებით, წინამდებარე ხელშეკრულებების პირობებით, ზედამხედველი პირისა და შემსყიდველი ორგანიზაციის მითითებებით.

თ) სამუშაოს დასრულების შემდეგ, საბოლოო მიღება-ჩაბარების აქტის გაფორმებიდან, 1 წლის განმავლობაში რაიმე ნაკლის/დეფექტის (მათ შორის ფარული) აღმოჩენის შემთხვევაში, თუ დადგინდება, რომ აღნიშნული ნაკლი/დეფექტი გამოწვეულია მიმწოდებლის მიზეზით, მიმწოდებელი ვალდებულია აღმოფხვრას უხარისხოდ შესრულებული სამუშაო საკუთარი ხარჯებით;

ი) ნებისმიერ დროს, წინასწარი შეტყობინების გარეშე, დაუშვას შემსყიდველი, მისი წარმომადგენლები და ზედამხედველი პირი სამუშაო მოედანზე.

**6.2 მიმწოდებელი უფლებამოსილია:**

მოსთხოვოს შემსყიდველს ხელშეკრულებით გათვალისწინებული პირობების შესაბამისად შესრულებული სამუშაოების ღირებულების ანაზღაურება;

**6.3. შემსყიდველი ვალდებულია:**

ა) დროულად და კეთილსინდისიერად შეასრულოს ხელშეკრულებით ნაკისრი ვალდებულებები;

ბ) ხელშეკრულებით გათვალისწინებული პირობების შესაბამისად აუნაზღაუროს მიმწოდებელს შესრულებული სამუშაოს ღირებულება;

გ) ხელშეკრულებით გათვალისწინებული სამუშაოების შესრულებისას საქმის კურსში ჩააყენოს მიმწოდებელი ყველა განსაკუთრებული გარემოებების წარმოშობის შესახებ;

დ) მიმწოდებელს მოსთხოვოს სამუშაოების მიმდინარეობისას მოქმედი სამშენებლო ნორმების და წესების დაცვა, რომელთა დარღვევის შემთხვევაში შემსყიდველი უფლებამოსილია შეაჩეროს სამუშაოები;

ე) წერილობითი ფორმით დაუყოვნებლივ აცნობოს მიმწოდებელს რაიმე დეფექტის/ნაკლის აღმოჩენის შესახებ.

 **6.4. შემსყიდველს უფლება აქვს:**

ა) განახორციელოს კონტროლი და ზედამხედველობა მიმწოდებლის მიერ ხელშეკრულების პირობების დაცვაზე;

ბ) განახორციელოს შესრულებული სამუშაოების ტექნიკური ზედამხედველობა და შეამოწმოს მათი შესაბამისობა მშენებლობის ნორმებისა და წესებში გათვალისწინებული ხარისხის კრიტერიუმების, ტექნიკური სპეციფიკაციების, საქართველოში მოქმედი სტანდარტების გათვალისწინებით;

გ) ხელი მოაწეროს სამუშაოების მიღება-ჩაბარების აქტებს;

დ) საქართველოს კანონმდებლობის შესაბამისად შეაჩეროს ან შეწყვიტოს შესყიდვის ხელშეკრულების მოქმდება, თუ მიმწოდებლის მიერ წარმოდგენილი საკვალიფიკაციო მონაცემები ყალბი აღმოჩნდება;

**7. ხელშეკრულების შესრულების უზრუნველყოფის გარანტია**

7.1. ხელშეკრულების გაფორმებისას მიმწოდებელმა უნდა წარმოადგინოს ხელშეკრულების შესრულების უზრუნველყოფის საბანკო გარანტია ხელშეკრულების ჯამური ღირებულების 5%-ის ოდენობით,

რომლის მოქმედების ვადა 30 კალენდარული დღით უნდა აღემატებოდეს წინამდებარე ხელშეკრულების მოქმედების ვადას;

7.2 მიმწოდებლის მიერ ხელშეკრულებით გათვალისწინებული ვალდებულებების დარღვევის (ხელშეკრულებით გათვალისწინებული ვალდებულებების შესრულებაზე უარის თქმა, ხელშეკრულებით გათვალისწინებული ვადების დარღვევა, ვალდებულების უხარისხოდ, არაჯეროვნად, არასრულად შესრულება და სხვა) შემთხვევაში, მიმწოდებელს საბანკო გარანტიით გათვალისწინებული თანხა არ დაუბრუნდება;

 7.3 მიმწოდებლის მიერ ხელშეკრულებით ნაკისრი ვალდებულებების სრულად შესრულების შემდეგ შემსყიდველი მიღება-ჩაბარების (შესრულების) აქტის გაფორმებიდან 1 თვის ვადაში მიმწოდებლის მოთხოვნით უზრუნველყოფს ხელშეკრულების შესრულების უზრუნველყოფის საბანკო გარანტიის დაბრუნებას;

7.8 შემსყიდველისაგან დამოუკიდებელი მიზეზების გამო ხელშეკრულების შეწყვეტის შემთხვევაში შემსყიდველი მიმწოდებლის მოთხოვნისთანავე უზრუნველყოფს ხელშეკრულების შესრულების უზრუნველყოფის საბანკო გარანტიის დაბრუნებას.

**8. სამშენებლო სამუშაოების ხარისხის გარანტია**

8.1. მიმწოდებელი იძლევა გარანტიას, რომ სამუშაო განხორციელდება მის მიერ წარმოდგენილი შესყიდვის წინადადებით და ტექნიკური პირობების შესაბამისად, რისთვისაც სამუშაოების საბოლოო მიღება-ჩაბარების აქტის გაფორმების თარიღისთვის წარუდგენს შემსყიდველს საბანკო გარანტიას საერთო სახელშეკრულებო ღირებულების 2,5%-ის ოდენობით, რომლის მოქმედების ვადა უნდა იყოს ერთი წელი შესრულებულ სამუშაოზე საბოლოო მიღება-ჩაბარების აქტის შედგენიდან. აღნიშნული გარანტია გამოიყენება შესრულებულ სამუშაოში გამოვლენილი ნაკლის/დეფექტის (მათ შორის ფარული) აღმოფხვრის უზრუნველყოფის მიზნით.

8.2 წინამდებარე ხელშეკრულების ფარგლებში შესრულებული სამუშაოების საგარანტიო ვადა შეადგენს მხარეთა შორის საბოლოო მიღება-ჩაბარების აქტის გაფორმების თარიღიდან ერთ წელს. აღნიშნული პერიოდის განმავლობაში, შესრულებულ სამუშაოზე ნაკლის/დეფექტის გამოვლენის შემთხვევაში, მიმწოდებელი ვალდებულია საკუთარი ხარჯებით, გონივრულ ვადაში აღმოფხვრას ნაკლი/დეფექტი;

8.3 მიმწოდებლის მიერ შესრულებულ სამუშაოზე საგარანტიო ვადაში გამოვლენილი ნაკლის/დეფექტის გონივრულ ვადაში აღმოუფხვრელობის შემთხვევაში, მიმწოდებელს არ დაუბრუნდება 8.1 პუნქტით გათვალისწინებული გარანტიის თანხა.

**9. მხარეთა პასუხისმგებლობა**

9.1 ხელშეკრულებით ნაკისრი ვალდებულებების შეუსრულებლობის ან არაჯეროვნად შესრულების შედეგად მიყენებული ზიანისათვის მხარეები ერთმანეთის წინაშე პასუხს აგებენ საქართველოს მოქმედი კანონმდებლობის შესაბამისად;

9.2 ხელშეკრულების პირობების დარღვევის შემთხვევაში, შემსყიდველი უფლებამოსილია აინაზღაუროს პირობის შეუსრულებლობით მიყენებული ზიანი გარანტირების მექანიზმებით;

9.3 სამუშაოს შესრულების გეგმა-გრაფიკით დადგენილი ვადების დარღვევისათვის მიმწოდებელს ეკისრება პირგასამტეხლო ხელშეკრულების ღირებულების 0,5%-ის ოდენობით ყოველ ვადაგადაცილებულ დღეზე. პირგასამტეხლოს გადახდა არ ათავისუფლებს მიმწოდებელს წინამდებარე ხელშეკრულებით გათვალისწინებული ძირითადი ვალდებულებების შესრულებისგან;

 9.4 პირგასამტეხლოს თანხა გადახდილ უნდა იქნას მხარისათვის აღნიშნულის თაობაზე

წერილის გაცნობიდან 1 თვეში;

9.5 იმ შემთხვევაში, თუ 9.3 პუნქტით გათვალისწინებული პირგასამტეხლოს ჯამური თანხა გადააჭარბებს ხელშეკრულების ღირებულების 10%-ს, მხარეებს უფლება აქვთ შეწყვიტონ ხელშეკრულება.

**10. ხელშეკრულების შესრულების შეფერხება**

10.1 თუ ხელშეკრულების შესრულების პროცესში მიმწოდებელი წააწყდება რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, იგი ვალდებულია დაუყოვნებლივ გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შემსყიდველმა შეძლებისდაგვარად მოკლე დროში უნდა აცნობოს მიმწოდებელს თავისი გადაწყვეტილება აღნიშნულ გარემოებებთან დაკავშირებით;

10.2 იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.

**11. ხელშეკრულების შეწყვეტა მისი პირობების**

**შეუსრულებლობის გამო**

11.1 მიმწოდებლის მიერ ხელშეკრულების პირობების შეუსრულებლობის შემთხვევაში, შესმყიდველს შეუძლია მიიღოს გადაწყვეტილება ხელშეკრულების მთლიანად ან ნაწილობრივ შეწყვეტის შესახებ:

ა) თუ მიმწოდებელს ხელშეკრულებით დადგენილ ან შემსყიდველის მიერ გაგრძელებულ ვადაში არ შეუძლია შეასრულოს მთელი სამუშაო ან მისი ნაწილი;

ბ) თუ მიმწოდებელს არ შეუძლია შეასრულოს ხელშეკრულებით გათვალისწინებული რომელიმე ვალდებულება.

11.2 ხელშეკრულების ცალკეული პირობების მოქმედების შეწყვეტა არ ათავისუფლებს მიმწოდებელს დანარჩენი ვალდებულებების შესრულებისაგან;

11.3 ხელშეკრულების შეწყვეტა პირობების დარღვევის გამო არ ათავისუფლებს მიმწოდებელს ხელშეკრულების შეუსრულებლობისათვის გათვალისწინებული პასუხისმგებლობისაგან;

11.4 შემსყიდველს შეუძლია მიიღოს გადაწყვეტილება ხელშეკრულების შეწყვეტის შესახებ აგრეთვე:

ა) თუ შემსყიდველისათვის ცნობილი გახდა, რომ მისგან დამოუკიდებელი მიზეზების გამო ვერ უზრუნველოფს ხელშეკრულებით ნაკისრი ვალდებულებების შესრულებას;

ბ) მიმწოდებლის გაკოტრების შემთხვევაში;

გ) თუ მისთვის ცნობილი გახდება, რომ მიმწოდებლის საკვალიფიკაციო მონაცემების დამადასურებელი დოკუმენტები ყალბი აღმოჩნდება;

გ) საქართველოს კანონმდებლობით გათვალისწინებულ სხვა შემთხვევაში.

**12. სადავო საკითხების გადაწყვეტა**

12.1 მხარეთა შორის წამოჭრილი დავები შესაძლებელია გადაწყვეტილი იქნას მოლაპარაკების საფუძველზე;

12.2 თუ მხარეები მოლაპარაკების შედეგად ვერ შეთანხმდებიან, ნებისმიერ მხარეს შეუძლია მიმართოს საქართველოს საერთო სასამართლოებს კანონმდებლობით დადგენილი წესით.

**13. ფორს-მაჟორი**

13.1 ხელშეკრულების საფუძველზე არც ერთი მხარე არ აგებს პასუხს მეორე მხარის წინაშე და თავისუფლდება პასუხისმგებლობისაგან საკუთარი ვალდებულებების შეუსრულებლობის ან არასათანადოდ (ნაწილობრივ) შესრულების გამო, თუ ამის მიზეზი გახდა გადაულახავი ძალა, რომლის წარმოშობაზე ხელშეკრულების მონაწილე მხარეები პასუხს არ აგებენ და რომლის არსებობის ან წარმოშობის შესახებ ხელშეკრულების დადების მომენტში არ შეეძლოთ სცოდნოდათ;

13.2 გადაულახავ ძალად ჩაითვლება შემდეგი (და არა მხოლოდ) სტიქიური უბედურებანი (ხანძარი, წყალდიდობა, მიწისძვრა და სხვა), მათ შორის რთული მეტეოროლოგიური პირობები, რომელთა არსებობის პირობებში სამუშაოს წარმოება საფრთხეს შეუქმნის დასაქმებული მუშახელის სიცოცხლესა და ჯანმრთელობას, სამუშაოსათვის მობილიზებულ ტექნიკასა და მანქანა-დანადგარებს; გამოცხადებული ან გამოუცხადებელი ომი, სამოქალაქო არეულობა, ნებისმიერი სახის საომარი მოქმედებები, ოკუპაცია, ანექსია, საგანგებო მდგომარეობის გამოცხადება სამშენებლო სამუშაოების წარმოების ტერიტორიაზე ან მის უშუალო სიახლოვეს; ეპიდემიები; ბლოკადა ან ნებისმიერი ეკონომიკური ემბარგო, რომელიც შეუძლებელს გახდის სამუშაოს შესრულებისათვის საჭირო მასალების, მანქანა-დანადგარების და მუშახელის მობილიზებას სამშენებლო მოედანზე; ხელისუფლების ნებისმიერი ერთეულის ან ხელისუფლების მიერ საამისოდ კომპეტენტურად განსაზღვრული ორგანოს გადაწყვეტილება და ისეთი ნორმატიული აქტის გამოცემა, რომელიც ზემოქმედებს მხარეების მიერ ხელშეკრულებით ნაკისრი ვალდებულებების შესრულებაზე და ცვლის, აბათილებს ან აჩერებს ხელშეკრულების დებულებებსა და პირობებს;

13.3 ფორს-მაჟორული მოვლენა, გარდა იმ შემთხვევებისა, როდესაც საყოველთაოდაა აღიარებული, დადასტურებული უნდა იქნეს კომპეტენტური ორგანოს მიერ;

13.4 ფორს-მაჟორული მოვლენების წარმოშობის შესახებ მხარემ დაუყოვნებლივ უნდა აცნობოს მეორე მხარეს მის ხელთ არსებული საკომუნიკაციო საშუალებით (ტელეფონი, ფოსტა, ფაქსი, ელექტრონული ფოსტა, კურიერი და სხვა) და არაუგვიანეს მათი წარმოშობიდან მეორე კალენდარული დღისა წარმომადგენლობაზე უფლებამოსილი პირის მიერ ხელმოწერილი წერილით;

13.5 ფორს-მაჟორული გარემოებების არსებობა ავტომატურად არ იწვევს ხელშეკრულების გაუქმებას. მხარეები ვალდებულნი არიან განსაზღვრონ წინამდებარე ხელშეკრულების ფორს-მაჟორულ მოვლენებთან მისადაგების საკითხი;

13.6 ფორს-მაჟორული გარემოებების შეწყვეტისთანავე მხარეები დაუყოვნებლივ აგრძელებენ ხელშეკრულებით ნაკისრი ვალდებულებების შესრულებას;

13.7 ფორს-მაჟორული გარემოებების არსებობის პირობებში, ვალდებულებების შესრულების პერიოდი შეჩერდება იმ დროით, რა დროსაც გასტანა ასეთმა გარემოებებმა თუ მხარეთა შორის არ იქნა მიღწეული სხვაგვარი შეთანხმება;

13.8 მხარე არ თავისუფლდება პასუხისმგებლობისგან, თუ კი ფორს-მაჟორული მოვლენის დადგომა გამოწვეულია მისი ბრალით, ან ნაკისრ ვალდებულებათა შესრულება შესაძლებელი იყო ასეთ გარემოებათა დადგომამდეც გონივრულ ვადებში.

**14. ხელშეკრულებაში ცვლილებების შეტანა**

14.1. წინამდებარე ხელშეკრულების ნებისმიერი ცვლილება/დამატება ძალაშია მხოლოდ მას შემდეგ, რაც ხელმოწერილია ორივე მხარის მიერ;

14.2. თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია წერილობით შეატყობინოს მეორე მხარეს შესაბამისი ინფორმაცია;

14.3. მხარეები თანხმდებიან მასზედ, რომ ხელშეკრულების ღირებულება შესაძლებელია შეიცვალოს საქართველოს სამოქალაქო კოდექსის 398-ე მუხლით გათვალისწინებულ შემთხვევებში. ხელშეკრულების პირობების გადასინჯვა ხდება საქართველოს კანონმდებლობით დადგენილი წესით. ამასთან, ამგვარი გარემოებების არსებობის შემთხვევაში დაუშვებელია ხელშეკრულების ფასის შეცვლა საერთო ღირებულების 10%-ზე მეტით.

14.4. ხელშეკრულების პირობების ნებისმიერი ცვლილება უნდა გაფორმდეს ხელშეკრულების დანართის სახით, რომელიც ჩაითვლება ხელშეკრულების განუყოფელ ნაწილად.

**15. ხელშეკრულების მოქმედების ვადა**

წინამდებარე ხელშეკრულება ძალაში შედის მხარეების მიერ მისი ხელმოწერის დღეს და ძალაშია 2015 წლის 15 აპრილის ჩათვლით ან მხარეთა მიერ ხელშეკრულებით გათვალისწინებული ვალდებულებების სრულ და ჯეროვან შესრულებამდე.

**16. სხვა პირობები**

16.1 არც ერთ მხარეს არა აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე;

16.2 მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით;

16.3 მხარეები ხელმძღვანელობენ ურთიერთპატივისცემის პრინციპით და თანამშრომლობის გაღრმავების სურვილით;

16.2 ხელშეკრულების მხარეები ვალდებულნი არიან გაუფრთხილდნენ კონტრაგენტის სახელს, საქმიან რეპუტაციას და ღირსებას;

16.3 მხარეები ვალდებულნი არიან დაიცვან წინამდებარე ხელშეკრულების ფარგლებში მათთვის ცნობილი მეორე მხარის კონფიდენციალური ინფორმაცია;

16.4 კონფიდენციალობის დარღვევად არ ჩაითვლება შემთხვევა, როდესაც ინფორმაციის გამჟღავნება წარმოადგენს კანონის ან კანონის საფუძველზე ხელისუფლების რომელიმე ორგანოს მიერ გამოცემული აქტის მოთხოვნას

16.5 ნებისმიერი შეტყობინება, რომელსაც ერთი მხარე, ხელშეკრულების შესაბამისად, უგზავნის მეორე მხარეს, გაიგზავნება წერილის, დეპეშის, ტელექსის ან ფაქსის სახით, ორიგინალის შემდგომი წარმოდგენით, ხელშეკრულებაში მითითებული მეორე მხარის მისამართზე.

16.6 წინამდებარე ხელშეკრულება შედგენილია ორ ეგზემპლარად ქართულ ენაზე, რომელთაგან თითოეულს გააჩნია თანაბარი იურიდიული ძალა და ინახება მხარეებთან.

**15. მხარეთა რეკვიზიტები და ხელმოწერები**

|  |  |
| --- | --- |
| **შემსყიდველი**შპს „მექანიზატორი“მის. ქ. თბილისი, ს. ახმეტელის 10ას/კ 206348736სს „ლიბერთი ბანკის“ ცენტრ. ფილიალიბანკის კოდი LBRTGE22a/a GE45LB0113119501141000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ზვიად ჩხაიძეგენერალური დირექტორი  | **მიმწოდებელი**-------------მის. ------------------------------ ს/კ ----------------------სს ----------------------------------ბანკის კოდი ------------------------ა/ა -------------------------------\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-------------------------- |